หุ้นสหรัฐปิดบวกเล็กน้อย-น้ำมันทองลบ
ข้อมูลตลาดแรงงานน่าผิดหวัง -ความวิตกกังวลเศรษฐกิจโลกชะลอตัว ฉุดให้ดัชนีหุ้นสหรัฐปรับลดลงปิดบวกแค่18.97จุด ที่ระดับ 13,596.93 จุด น้ำมัน-ทองปิดลบเล็กน้อย
21 ก.ย. 2555

ข้อมูลตลาดแรงงานน่าผิดหวัง -ความวิตกกังวลเศรษฐกิจโลกชะลอตัว ฉุดให้ดัชนีหุ้นสหรัฐปรับลดลงปิดบวกแค่18.97จุด ที่ระดับ 13,596.93 จุด น้ำมัน-ทองปิดลบเล็กน้อย 
ปิดการซื้อขายตลาดหุ้นสหรัฐ นักลงทุนผิดหวังข้อมูลจากกระทรวงแรงงานสหรัฐที่ระบุว่า ผู้ขอรับสวัสดิการว่างงานครั้งแรกในสัปดาห์ที่ผ่านมาลดลงเพียง 3,000 ราย ต่ำกว่าที่คาดไว้ ขณะที่ดัชนีผู้จัดการฝ่ายจัดซื้อ (PMI) ซึ่งสะท้อนภาคการผลิตของทั้งจีนและยูโรโซนในเดือนที่ผ่านมาหดตัวลง 
ด้านราคาน้ำมันดิบตลาดไนเม็กซ์ ลดลง 11 เซนต์ ปิดที่ระดับ 91.87 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ระดับ 13,596.93 จุด เพิ่มขึ้น 18.97 จุด แนสแดคปิดที่ระดับ 3,175.96 จุด ลดลง 6.66 จุด และเอสแอนด์พีปิดที่ระดับ 1,460.26 จุด ลงไป 0.79 จุด
ทั้งนี้ตัวเลขทางเศรษฐกิจอันอ่อนแอทั้งหลายแหล่ ส่งผลให้ราคาทองคำ ขยับลงเล็กน้อย โดยทองคำตลาดโคเมกซ์ของสหรัฐฯ งวดส่งมอบเดือนธันวาคม ลดลง 1.50 ดอลลาร์(0.12 เปอร์เซ็นต์) ปิดที่ 1,770.20 ดอลลาร์ต่อออนซ์